CELEX: 32015L0653
Language: mt
Date: 2015-04-24 00:00:00
Title: Direttiva tal-Kummissjoni (UE) 2015/653 tal-24 ta' April 2015 li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan (Test b'rilevanza għaż-ŻEE)

25.4.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 107/68
               
            DIRETTIVA TAL-KUMMISSJONI (UE) 2015/653
      tal-24 ta' April 2015
      li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2006/126/KE tal-Parlament Ewropew u tal-Kunsill tal-20 ta' Diċembru 2006 dwar il-liċenzji tas-sewqan (1), u b'mod partikolari l-Artikolu 8 tagħha,
      Billi:
      
                  (1)
               
               
                  Il-kodiċijiet u s-subkodiċijiet stipulati fl-Anness I għad- Direttiva 2006/126/KE għandhom jiġu aġġornati fid-dawl tal-progress tekniku u xjentifiku, speċjalment fil-qasam tal-modifiki fil-vetturi u l-appoġġ tekniku għal sewwieqa b'diżabbiltà.
               
            
                  (2)
               
               
                  Sabiex iqisu l-iżviluppi teknoloġiċi ġodda, il-kodiċijiet u s-subkodiċijiet għandhom ikunu orjentati lejn il-funzjoni li tkun. Għal raġunijiet ta' simplifikazzjoni amministrattiva xi kodiċijiet għandhom jitneħħew, jingħaqdu ma' kodiċijiet oħra jew jitqassru.
               
            
                  (3)
               
               
                  Biex jitnaqqas il-piż fuq is-sewwieqa b'diżabbiltà, għandu jkun possibbli fejn xieraq li dawk is-sewwieqa jsuqu vettura mingħajr adattament tekniku. Peress li t-teknoloġija moderna tal-vetturi tippermetti li s-sewwieqa joperaw ċerti vetturi regolari b'forza limitata, eż. għall-immanuvrar bl-istering jew l-ibbrejkjar, u sabiex tissaħħaħ il-flessibbiltà għas-sewwieqa filwaqt li jiġi żgurat it-tħaddim sikur tal-vettura, għandhom jiġu introdotti kodiċijiet li jippermettu s-sewqan tal-vetturi li huma kompatibbli mal-forza massima li s-sewwieq ikun jista' jipproduċi.
               
            
                  (4)
               
               
                  Ċerti kodiċijiet li bħalissa huma ristretti għal kundizzjonijiet mediċi jistgħu jkunu wkoll rilevanti għal finijiet oħrajn tas-sikurezza fit-toroq billi jillimitaw is-sitwazzjonijiet ta' riskju għoli, pereżempju fil-każ ta' sewwieqa prinċipjanti jew anzjani. B'hekk għandha tinħoloq ukoll taqsima għal dawn il-kodiċijiet dwar l-użu limitat.
               
            
                  (5)
               
               
                  Biex tiżdied is-sikurezza fit-toroq, diversi Stati Membri daħħlu jew qed jippjanaw programmi li jirrestrinġu lis-sewwieqa li jsuqu biss vetturi mgħammra b'interlock tal-alkoħol. Biex jiġu ffaċilitati l-iskjerament u l-aċċettazzjoni ta' tagħmir b'interlock tal-alkoħol u b'kunsiderazzjoni tar-rakkomandazzjoni tal-istudju dwar il-prevenzjoni tas-sewqan taħt l-influwenza tax-xorb bl-użu ta' tagħmir b'interlock tal-alkoħol (2), għandhom jiġu introdotti kodiċijiet armonizzati għal dan l-iskop.
               
            
                  (6)
               
               
                  Skont id-Dikjarazzjoni Politika Konġunta tal-Istati Membri u tal-Kummissjoni tat-28 ta' Settembru 2011 dwar id-dokumenti ta' spjegazzjoni (3), l-Istati Membri impenjaw ruħhom li jerfgħu r-responsabbiltà li jakkumpanjaw, f'każijiet ġustifikati, in-notifika tal-miżuri ta' traspożizzjoni tagħhom b'dokument wieħed jew aktar li jispjega(w) ir-relazzjoni bejn il-komponenti ta' direttiva u l-partijiet korrispondenti tal-istrumenti ta' traspożizzjoni nazzjonali.
               
            
                  (7)
               
               
                  Għaldaqstant id-Direttiva 2006/126/KE għandha tiġi emendata kif meħtieġ.
               
            
                  (8)
               
               
                  Il-miżuri stipulati f'din id-Deċiżjoni huma skont l-opinjoni tal-Kumitat tal-liċenzji tas-sewqan,
               
            ADOTTAT DIN ID-DIRETTIVA:
      Artikolu 1
      L-Anness I tad-Direttiva 2006/126/KE huwa emendat skont l-Anness ta' din id-Direttiva.
      Artikolu 2
      1.   L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi neċessarji biex jikkonformaw ma' din id-Direttiva sa mhux aktar tard mill-1 ta' Jannar 2017. Għandhom minnufih jikkomunikaw lill-Kummissjoni t-test ta' dawk id-dispożizzjoniet.
      Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza mal-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.
      
         Magħmul fi Brussell, l-24 ta' April 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 403, 30.12.2006, p. 18.
      
         (2)  Studju dwar il-prevenzjoni tas-sewqan taħt l-influwenza tax-xorb bl-użu ta' tagħmir tal-interlock tal-alkoħol, ara: http://ec.europa.eu/transport/road_safety/pdf/behavior/study_alcohol_interlock.pdf
      
         (3)  ĠU C 369, 17.12.2011, p. 14.
      
         ANNESS
         Fl-Anness I, Taqsima 3 tad-Direttiva 2006/126/KE li jikkonċerna l-paġna 2 tal-liċenzja tas-sewqan, il-punt (a), il-punt (12) jinbidel b'dan li ġej:
         
            
                        “12.
                     
                     
                        informazzjoni/restrizzjoni(jiet) addizzjonali, f'forma ta' kodiċi, quddiem il-kategorija konċernata.
                     
                  Il-kodiċijiet għandhom ikunu kif ġej:
            —   kodiċijiet minn 01 sa 99: kodiċijiet armonizzati tal-Unjoni Ewropea
            IS-SEWWIEQ (Raġunijiet mediċi)
            
               01. Korrezzjoni u/jew protezzjoni tal-vista
            
               01.01. Nuċċali
            
               01.02. Lenti(jiet) tal-kuntatt
            
               01.05. Għata tal-għajnejn
            
               01.06. Nuċċali jew lentijiet tal-kuntatt
            
               01.07. Għajnuna ottika speċifika
            
               02. Għajnuna tas-smigħ/tal-komunikazzjoni
            
               03. Prosteżi/ortożi tar-riġlejn u d-dirgħajn
            
               03.01. Prosteżi/ortożi tad-dirgħajn
            
               03.02. Prosteżi/ortożi tar-riġlejn
            MODIFIKI FIL-VETTURA
            
               10. Trażmissjoni modifikata
            
               10.02. Għażla awtomatika tal-proporzjon tal-ingranaġġ
            
               10.04. Tagħmir adattat għall-kontroll ta' trażmissjoni
            
               15. Klaċċ modifikat
            
               15.01. Pedala tal-klaċċ aġġustata
            
               15.02. Klaċċ imħaddem bl-idejn
            
               15.03. Klaċċ awtomatiku
            
               15.04. Miżura li tevita l-ostruzzjoni jew l-attwazzjoni tal-pedala tal-klaċċ
            
               20. Sistemi tal-brejkijiet modifikati
            
               20.01. Pedala tal-brejk adattata
            
               20.03. Pedala tal-brejk adattata sabiex tintuża bis-sieq ix-xellugija
            
               20.04. Pedala tal-brejk li tiżżerżaq
            
               20.05. Pedala tal-brejk inklinata
            
               20.06. Brejk imħaddem bl-idejn
            
               20.07. Tħaddim tal-brejk b'forza massima ta' … N (*) (pereżempju: ‘20.07(300N)’)
            
               20.09. Brejk tal-ipparkjar adattat
            
               20.12. Miżura li tevita l-ostruzzjoni jew l-attwazzjoni tal-pedala tal-brejk
            
               20.13. Brejk imħaddem bl-irkoppa
            
               20.14. Sistema tat-tħaddim tal-brejkijiet appoġġjata minn forza esterna
            
               25. Sistema tal-aċċellerazzjoni modifikata
            
               25.01. Pedala tal-aċċellerazzjoni adattata
            
               25.03. Pedala tal-aċċellerazzjoni inklinata
            
               25.04. Aċċelleratur imħaddem bl-idejn
            
               25.05. Aċċelleratur imħaddem bl-irkoppa
            
               25.06. Sistema tat-tħaddim tal-aċċellerazzjoni appoġġjata minn forza esterna
            
               25.08. Il-pedala tal-aċċelleratur fuq ix-xellug
            
               25.09. Miżura li tevita l-ostruzzjoni jew l-attwazzjoni tal-pedala tal-aċċelarazzjoni
            
               31. Adattamenti tal-pedali u salvagwardji tal-pedali
            
               31.01. Sett addizzjonali ta' pedali paralleli
            
               31.02. Pedali fl-istess livell (jew kważi)
            
               31.03. Miżura li tevita l-ostruzzjoni jew l-attwazzjoni tal-pedali tal-aċċellerazzjoni u tal-brejk meta dawn il-pedali ma jitħaddmux bis-saqajn
            
               31.04. Qiegħ merfugħ
            
               32. Sistemi kombinati tal-aċċelleratur u tal-brejk ta' servizz
            
               32.01. Aċċelleratur u brejk ta' servizz bħala sistema kombinata li titħaddem b'id waħda
            
               32.02. Aċċelleratur u brejk ta' servizz bħala sistema kombinata li titħaddem b'forza esterna
            
               33. Sistemi kombinati tal-istering, l-aċċelleratur u l-brejk ta' servizz
            
               33.01. Tħaddim tal-istering, tal-aċċelleratur u tal-brejk ta' servizz bħala operazzjoni ta' sistema kombinata b'forza esterna permezz ta' id waħda
            
               33.02. Tħaddim tal-istering, tal-aċċelleratur u tal-brejk ta' servizz bħala operazzjoni ta' sistema kombinata b'forza esterna permezz taż-żewġ idejn
            
               35. Formati tal-kontroll immodifikati (Is-swiċċijiet tad-dawl, il-wajper u l-woxer tal-windskrin, il-ħorn, l-indikaturi tad-direzzjoni, eċċ.)
            
               35.02. Apparati tal-kontroll operabbli mingħajr ma wieħed jitlaq minn idejh l-apparat tal-istering
            
               35.03. Apparati tal-kontroll operabbli bl-id ix-xellugija mingħajr ma wieħed jerħi minn idejh l-apparat tal-istering
            
               35.04. Apparati tal-kontroll operabbli bl-id il-leminija mingħajr ma wieħed jerħi minn idejh l-apparat tal-istering
            
               35.05. Apparati tal-kontroll operabbli mingħajr ma wieħed jerħi minn idejh l-apparat tal-istering u l-mekkaniżmi tal-aċċellerazzjoni u l-ibbrejkjar
            
               40. Stering modifikat
            
               40.01. Stering b'forza massima tat-tħaddim ta' … N (*) (pereżempju ‘40.01(140N)’)
            
               40.05. Rota tal-istering adattata (rota tal-istering akbar/eħxen, rota tal-istering b'dijametru mnaqqas, eċċ.)
            
               40.06. Pożizzjoni tar-rota tal-istering adattata
            
               40.09. Stering imħaddem bis-saqajn
            
               40.11. Tagħmir ieħor ta' assistenza tar-rota tal-istering
            
               40.14. Sistema tal-istering adattata alternattiva mħaddma b'id jew driegħ wieħed
            
               40.15. Sistema tal-istering adattata alternattiva mħaddma biż-żewġ idejn jew dirgħajn
            
               42. Apparat modifikat għall-viżjoni ta' wara/tal-ġenb
            
               42.01. Apparat adattat għal viżjoni ta' wara
            
               42.03. Apparat addizzjonali ta' ġewwa li jippermetti viżjoni tal-ġenb
            
               42.05. Tagħmir viżiv għall-punti mhux viżibbli
            
               43. Pożizzjoni ta' bilqiegħda tas-sewwieq
            
               43.01. Sit tas-sewwieq f'għoli biżżejjed u b'distanza normali mir-rota tal-istering u mill-pedali
            
               43.02. Sit tas-sewwieq adattat skont is-sura tal-ġisem
            
               43.03. Sit tas-sewwieq b'appoġġ laterali għall-istabbiltà
            
               43.04. Sit tas-sewwieq bis-serħ għad-driegħ
            
               43.06. Adattament taċ-ċinturin tas-sikurezza
            
               43.07. Tip ta' ċinturin tas-sikurezza b'appoġġ għal stabbiltà tajba
            
               44. Modifiki tal-muturi (l-użu tas-subkodiċi huwa obbligatorju)
            
               44.01. Brejk operat singolarment
            
               44.02. Brejk tar-rota ta' quddiem adattat
            
               44.03. Brejk tar-rota ta' wara adattat
            
               44.04. Aċċeleratur adattat
            
               44.08. Għoli tas-sit li jippermetti lis-sewwieq, meta jkun bilqiegħda, li jkollu saqajh it-tnejn imissu mas-superfiċje fl-istess ħin u li l-mutur ikun ibbilanċjat meta jieqaf u jitwaqqaf
            
               44.09. Forza massima tat-tħaddim ta' brejk tar-rota ta' quddiem … N (*) (pereżempju ‘44.09(140N)’)
            
               44.10. Forza massima tat-tħaddim ta' brejk tar-rota ta' wara … N (*) (pereżempju ‘44.10(240N)’)
            
               44.11. Serrieħa tas-sieq adattat
            
               44.12. Gripp tal-idejn adattat
            
               45. Mutur b'sajdkar biss
            
               46. Triċikletti biss
            
               47. Ristrett għal vetturi ta' aktar minn żewġ roti li ma jeħtiġux mis-sewwieq il-bilanċ tal-bidu, tal-waqfien u tat-twaqqif
            
               50. Ristrett għal numru speċifiku ta' vettura/xasi (in-numru tal-identifikazzjoni tal-vettura, VIN)
            Ittri użati flimkien ma' kodiċijiet minn 01 sa 44 għal aktar speċifikazzjoni:
            
               a xellug
            
               b lemin
            
               c id
            
               d sieq
            
               e nofs
            
               f driegħ
            
               g saba'
            KODIĊI GĦAL UŻU LIMITAT
            
               61. Limitat għal vjaġġi ta' matul il-ġurnata (pereżempju: siegħa wara s-sebħ u siegħa qabel inżul ix-xemx)
            
               62. Limitat għal vjaġġi b'distanza ta' … km mill-post tar-residenza tad-detentur jew biss ġewwa l-belt/ir-reġjun
            
               63. Is-sewqan mingħajr passiġġieri
            
               64. Limitat għal vjaġġi b' veloċità ta' mhux aktar minn … km/siegħa
            
               65. Is-sewqan awtorizzat biss meta akkumpanjat minn detentur ieħor ta' liċenzja tas-sewqan ta' mill-anqas kategorija ekwivalenti
            
               66. Mingħajr karru
            
               67. Sewqan mhux permess fuq l-awtostradi
            
               68. Ebda alkoħol
            
               69. Ristrett għal vetturi mgħammra b'sistema li tidentifika l-użu tal-alkoħol b'konformità ma' EN 50436. L-indikazzjoni ta' data ta' skadenza hija fakultattiva (pereżempju ‘69’ jew ‘69(1.1.2016)’)
            KWISTJONIJIET AMMINISTRATIVI
            
               70. Skambju tal-liċenzja Nru … maħruġa minn … (il-marka distintiva tal-UE/NU fil-każ ta' pajjiż terz; pereżempju ‘70.0123456789.NL’)
            
               71. Duplikat tal-liċenzja Nru … (il-marka distintiva tal-UE/NU fil-każ ta' pajjiż terz; pereżempju ‘71.987654321.HR’)
            
               73. Ristrett għall-vetturi tal-kategorija B tat-tip kwadriċiklu bil-mutur (B1)
            
               78. Ristrett għall-vetturi bi trażmissjoni awtomatika
            
               79. (…) Ristrett għall-vetturi li jikkonformaw mal-ispeċifikazzjonijiet indikati fil-parentesi, għall-applikazzjoni tal-Artikolu 13 ta' din id-Direttiva
            
               79.01. Ristrett għall-vetturi b'żewġ roti b'sajdkar jew le
            
               79.02. Ristrett għall-kategorija ta' vetturi AM bi tliet roti jew tat-tip kwadriċiklu ħafif
            
               79.03. Ristrett għat-triċikli
            
               79.04. Ristrett għat-triċikli kkumbinati ma' karrijiet b'massimu ta' massa awtorizzat li ma jaqbiżx 750 kg
            
               79.05. Kategorija A1 mutur bi proporzjon ta' qawwa/piż aktar minn 0,1 W/kg
            
               79.06. Vetturi tal-kategorija BE fejn il-massimu ta' massa awtorizzat tal-karru ma jaqbiżx it-3 500 kg
            
               80. Ristrett għad-detenturi ta' liċenzja tas-sewqan tal-kategorija vettura A tat-tip triċiklu bil-mutur li għandhom inqas minn 24 sena
            
               81. Ristrett għad-detenturi ta' liċenzja tas-sewqan tal-kategorija vettura A tat-tip mutur b'żewġ roti li għandhom inqas minn 21 sena
            
               95. Sewwieq li hu d-detentur ta' CPC li jissodisfa l-obbligu ta' kompetenza professjonali msemmi fid-Direttiva 2003/59/KE sa … (pereżempju: ‘95(01.01.12)’)
            
               96. Vetturi tal-Kategorija B ikkombinati b'karru b'massa massima awtorizzata li taqbeż is-750 kg fejn il-massa massima awtorizzata ta' tali kumbinazzjoni taqbeż t-3 500 kg iżda ma taqbiżx l-4 250 kg
            
               97. Mhux awtorizzat li jsuq vettura tal-kategorija C1 li taqa' fil-kamp ta' applikazzjoni tar-Regolament (KEE) Nru 3821/85 (**).
            —   kodiċijiet minn 100 'l fuq: kodiċijiet nazzjonali validi biss għas-sewqan fit-territorju tal-Istat Membru li ħareġ il-liċenzja.
            Fejn xi kodiċi japplika għall-kategoriji kollha li għalihom tkun inħarġet il-liċenzja, dan jista' jiġi stampat taħt l-intestaturi 9, 10 u 11;